Declarația șefului diplomației britanice David Cameron potrivit căreia armata ucraineană poate utiliza armele ce-i sunt furnizate pentru a lovi ținte de pe teritoriul Rusiei este calificată de purtătorul de cuvânt al Kremlinului, Dmitri Peskov, drept „un potențial pericol pentru securitatea europeană…Aici constatăm noi o tendință periculoasă către escaladarea tensiunilor chiar în luări de poziție oficiale”.
La rândul său, purtătoarea de cuvânt a Ministerului rus de Externe, Maria Zaharova, a adăugat: „Este prima oară când un om politic occidental, David Cameron, recunoaște cu atâta sinceritate ceea ce este de multă vreme un secret bine cunoscut de majoritatea statelor lumii: Occidentul desfășoară un război secret contra Rusiei, cu ajutorul ucrainenilor”.